જવેલર્સના આકસ્મિક મોતની ઘટનાથી મૃતકના પરિવારજનોમાં અને મિત્ર વર્તુળમાં ગમગીની છવાઇ ગઇ હતી. અત્રે ઉલ્લેખનીય છે કે અકસ્માતમાં મૃત્યુ પામનાર અંબાલાલભાઇ સોની આંતરરાષ્ટ્રીય હિંદુ પરિષદ સાબરકાંઠાના ઉપાધ્યક્ષ પદે કાર્યરત રહી સામાજીક પ્રદાન પણ આપી રહ્યા હતા. તદ્પરાંત તેઓ સાબરકાંઠા જિલ્લા અને હિંમતનગર જવેલર્સ એસોસીએશનના પ્રમુખ તરીકે પણ સેવાઓ આપતા હતા. તેમના નિધનના સમાચાર જવેલર્સ વેપારીઓને મળતા હિંમતનગરના જવેલર્સોએ તેમના માનમાં શોરૂમ બંધ કરી મૃતકના નિવાસ સ્થાને શ્રધ્ધાજંલિ આપવા અને અંતિમક્રિયામાં જોડાવા દોડી ગયા હતા.